דורין מרגלית

דורין מרגלית (נולדה ב-8 ביולי 1955) היא מוזיקאית, סופרת/משוררת,מבקרת ספרות, ציירת ויוצרת רב-תחומית ישראלית.

 קורות חיים 
דורין מרגלית נולדה בתל אביב. אביה, הרץ, נולד בעיר וילנה. אימה, טרודה (רות), נולדה בצ'כוסלובקיה בעיירה ליד ברטיסלבה. הם נישאו במחנה בקפריסין והגיעו לישראל באניית מעפילים ב-1948.

 קריירה 
מרגלית החלה ללמוד גיטרה בגיל שבע, אצל המורים: שבח מאירוביץ, מישה אפלבאום והמאסטרו מנשה בקיש, אשר הקים את המחלקה לגיטרה ב"אקדמיה למוסיקה" באוניברסיטת ת"א, לימים אף נישאו. קומפוזיציה למדה אצל פרופסור אנדרי היידו והמלחין סרז'יו נטרא. דורין מרגלית סיימה בהצטיינות תואר מוסמך ב"ספרות משווה ומוזיקולוגיה באוניברסיטת בר-אילן, אשר בה לימדה מספר שנים, תחת מלגות הצטיינות. במהלך השנים היא לימדה ב"קונסרבטוריון הישראלי", בשטריקר, ת"א ובקונסרבטוריון פתח-תקווה והדריכה לרסיטלי בגרות. במהלך שנים אלו, הופיעה מרגלית בלחניה עם זמרת הסופרן, ורד וולקוביץ, בליווי גיטרה ונגנים שונים, ביניהם הצ'לן יובל מסנר. הלחנים נכתבו למילותיהם של זלדה, יוכבד בת מרים, ישראל נג'ארה, ה"רומנסה מליסלדה", יצחק רגלסון ופסוקים מתוך ספר יצירה, מזמורי תהילים והזוהר.

ההרכב הורחב להרכב גדול יותר בעל אופי אתני, אשר מנה שלוש זמרות, בעלות אופי וסגנון שירה שונה, קלאסי, פיוט וג'אז, וכלי נגינה אתניים, כמו סיטאר, עוד, גיטרה, קונטרבס וכלי הקשה.

במהלך ההופעות ותוכניות הרדיו הוציאה מרגלית עם ההרכב תקליטור בשם "תקרא לי סיהרא", בסיוע תרומתו של ד"ר צבי מסנר.

בשנת 2017 הוציאה תקליטור נוסף: "ואולי משהו יתחבר", עם עיבודים שלה ושל המפיק הטכני והמוזיקלי אורל תמוז. הטקסטים בתקליטור זה הם בעיקר של מרגלית עצמה. השירים בוצעו על ידי זמרים שונים, כמו מיקה שדה, שירה כרמל, אורי שדה, ורד וולקוביץ, רות דנון ונתי רוזנטל. התקליטור יצא בחסות אקו"ם וקרן יהושע רבינוביץ לאמנויות תל אביב.

ב-2017 יצא לאור ספרה "סנפלינג על כחול הזקן: שלושים פרלודים", בהוצאת גוונים. על הספר נכתבו שני מאמרי ניתוח: ב"עתון 77" על ידי המרצה לספרות אנגלית ד"ר אילן פאר (הוא הסופר יואב בר חים), ועל ידי המשוררת יהודית אוריה, בכתב העת לספרות גג של איגוד הכללי של סופרים ישראלים.

בשנים 2018–2021 ערכה ושידרה תוכנית בתחנת "הרדיו החברתי הראשון", תחת הכותרת "שירת המוסות ומה שביניהן", בה אירחה יוצרים בולטים מתחום הספרות, הגות יהודית, אמנות וכוריאוגרפיה.

 מיצירתה 

 יצירות 1."המודרניזם לאור יצירותיהם של בודליר, מאהלר ורודן". ספרית אוניברסיטת בר-אילן, ספרית המחלקה ל"ספרות משווה/מוזיקולוגיה", חשון, תשנ"ד. 2. "שיו פנסו אוהבת לאהוב", חלק א' (פרוזה). "עתון 77", גיליון 179 עורך יעקב בסר. חלק ב', "עתון 77", יולי 1996.
 "מכתב להילדה/ החלום הוונציאני" (פואמה). "אפריון", גיליון מס' 52. עורך ארז ביטון, 1998.
 "פרלוד מס' 1 ". "מאזנים", גיליון מס'11, כרך ע"ב. עורך אשר רייך, אוגוסט 1998.
 "פרלוד מס' 2". "מאזנים", גיליון מס' 10, כרך ע"ג. עורך אשר רייך,, יולי 1999.
 "פרלוד מס' 5". גיליון מס' 2, כרך ע"ה. עורך אשר רייך, פברואר 2, יוני 1999.
 "פרלוד מס' 6". "מאזנים", גיליון מס' 6, כרך ע"ה. עורך אשר רייך, יולי 2001.
 "פרלוד מס' 9". "מאזנים", גיליון מס' 6, כרך ע"ו. עורך עזריאל קאופמן, אוקטובר 2002.
 פרלוד מס' 3", פרלוד מס' 4". "שבו", גיליון 3 . עורך עזי אגסי, קיץ, 1999.
 "פרלוד מס' 12". "שבו", גיליון 5. עורך עזי אגסי, סתיו 2000.
 "פרלוד מס' 10". "שבו", גיליון 6, חורף/אביב-2001. עורך עזי אגסי, חורף/אביב 2001 .
 Dorin Margalit: ”Prelude No. 6”. Autre Sud ,no. 14 September 2001. 12 13. "פרלוד מס' 8". "שבו", גיליון 12. עורך עזי אגסי, 2004 .
 אמא סיאנסית" (פואמה), גיליון 31. עורך עזי שביט. תורמה אף לאנגלית בידי ד"ר אילן פאר (הוא הסופר יואב בר-חיים). עורך עזי שביט, 2017. 15. "פרקים מחלום וונציאני" (נובלה שירית). "עכשיו". עורך גבריאל מוקד, אביב 2005.
 "פורטריט של אציל לשעבר" (פרלוד). "גג", ביטאון של איגוד כללי של סופרים בישראל", גיליון מס' 40. עורך ד"ר חיים נגיד 2018.
 "רושם היזכרות מתערוכת פיסול של ג'אורג' סגל" (ארבעה שירים). "פסיפס", גיליון 103, 2018. מופיעים גם בגיליון 105. עורך איתמר יעוז קסט, 2019.
 דורין מרגלית, "סנפלינג על כחול הזקן/ שלושים פרלודים". הוצ' "גוונים, 2017.

מאמרים על יצירתה 
 יואב בר-חיים, "אגרטלים משברי זכוכית", על ספרה של דורין מרגלית "סנפלינג על כחול הזקן", פרלוד מס' 27. "עתון 77", גיליון 402, ספטמבר 2018.
 "אור חזק כקול צווחה; על ספר הפרלודים של דורין מרגלית. "גג", "ביטאון איגוד כללי של סופרים בישראל", גיליון מס' 44. עורך ד"ר חיים נגיד, 2018.

קישורים חיצוניים
 דף הפייסבוק של דורין מרגלית
 נונה מיכאלי מראיינת את דורין מרגלית
 דורין מרגלית בהשקת ספרה "סנפלינג על כחול הזקן "



 הערות שוליים 

קטגוריה:מוזיקאיות ישראליות
קטגוריה:ישראליות שנולדו ב-1955